শনিবাৰে নিশা দুখন চুৰি মটৰ চাইকেলসহ দুটা গভাইত চোৰক আটক কৰিবলৈ সক্ষম হয় ৷ চোৰ দুটা ৰহাৰ চাপৰমুখৰ কাকতি গাঁৱৰ হবিবুৰ ৰহমান(১৮) আৰু মকচিদুল ৰহমান বুলি জানিব পৰা গৈছে ৷ গোপন সূত্ৰৰ পম খেদি নিশা ৰহা আৰক্ষী থানাৰ ভাৰপ্ৰাপ্ত বিষয়া মলয় আচাৰ্য আৰু সহ পৰিদৰ্শক তনুজ দলে তথা চাপৰমুখ আৰক্ষী চকীৰ বিষয়া বিনয় ৰয়ৰ নেতৃত্বত যোৱা আৰক্ষীৰ দলটোৱে এখন নম্বৰপ্লেট বিহীন চুৰি পালচাৰ মটৰ চাইকেল চাপৰমুখৰ চেইন্ট বেছিল স্কুলৰ সন্মুখৰ পৰা তিনিজন যুৱকে থেলি নি থকা খৱৰ পাই আৰক্ষীৰ দলটোৱে অনুসৰণ কৰি কামপুৰ-চাপৰমুখ তিনিআলিৰ পৰা মটৰচাইকেল উদ্ধাৰ কৰিবলৈ সক্ষম হয়।
নগাঁৱত আৰক্ষীৰ বৃহৎ সফলতা